cyanic-selkie/wikianc huggingface dataset:
Ελληνικές γερουσιαστικές εκλογές 1929
Εκλογικό σύστημα
Όσον αφορά την εκλογή από το λαό, ως γερουσιαστικές εκλογικές περιφέρειες ορίστηκαν οι νομοί της τότε διοικητικής διαίρεσης της Ελλάδας (Άρθρο 2, Παρ. 1). Επιπλέον, οι εκλογικοί σύλλογοι των μουσουλμάνων της Θράκης (Άρθρο 2, Παρ. 2.) και των Ισραηλιτών της Θεσσαλονίκης (Άρθρο 2, Παρ. 3) θεωρήθηκαν επίσης εκλογικές περιφέρειες (Άρθρο 2, Παρ. 4), ανεβάζοντας τον αριθμό των γερουσιαστικών εκλογικών περιφερειών σε 37. Σύμφωνα με τον παρακάτω πίνακα, όπως δημοσιεύθηκε στο Άρθρο 3 του Ν. 3786/1929, προέκυψαν δεκατέσσερις μονοεδρικές, δώδεκα διεδρικές, έξι τριεδρικές και δύο τετραεδρικές γερουσιαστικές εκλογικές περιφέρειες, όπως επίσης, μια πενταεδρική (Ηλιδοαχαΐα), μια επταεδρική (Θεσσαλονίκη) και μια δεκαπενταεδρική (Αττικοβοιωτία).
Ειδικότερα, προβλεπόταν η προσμέτρηση της μιας έδρας στο συνδυασμό της μειοψηφίας, εφόσον συγκέντρωσε τουλάχιστον:
Επίσης, για την επταεδρική περιφέρεια της Θεσσαλονίκης, προβλεπόταν η προσμέτρηση:
Ακόμη, για την δεκαπενταεδρική περιφέρεια της Αττικοβοιωτίας, προβλεπόταν η προσμέτρηση:
Επίσης, προβλεπόταν η κατανομή αυτών των εδρών σε τρεις σειρές βάσει κληρώσεως από τη Γερουσία, έτσι ώστε κάθε σειρά να περιλαμβάνει από 29 έως 31 γερουσιαστές, ώστε η σύνθεση της Γερουσίας να ανανεώνεται κατά το ένα τρίτο της κάθε τρία χρόνια (Άρθρο 8).
Όσον αφορά τις δεκαοκτώ έδρες, που εκλέγονταν από τις επαγγελματικές τάξεις δια μέσου των επαγγελματικών οργανώσεων, αυτές κατανέμονταν ως εξής (Άρθρο 10, Παρ. 1 και 2):
β΄) Βιοτέχνες και μικροέμποροι (επαγγελματικά και βιοτεχνικά επιμελητήρια): 3 έδρες.
γ΄) Ένωση Ελλήνων Εφοπλιστών: 1 έδρα.
ε΄) Εργάτες (εργατικά επιμελητήρια): 4 έδρες.
στ΄) Επιστήμονες, τεχνικοί, λογοτέχνες και καλλιτέχνες (επιμελητήρια επιστημών και τεχνών): 3 έδρες. Μέχρι της συστάσεως οικείων επιμελητηρίων, ορίστηκε όπως οι δύο έδρες να προέλθουν από τα τακτικά μέλη της Ακαδημίας Αθηνών και τους τακτικούς καθηγητές των Πανεπιστημίων, της Ανωτάτης Σχολής Οικονομικών και Εμπορικών Επιστημών και της Ανωτάτης Γεωπονικής Σχολής, ενώ η τελευταία έδρα θα προερχόταν από τους τακτικούς καθηγητές του Εθνικού Μετσόβιου Πολυτεχνείου και του Τεχνικού Επιμελητηρίου (Άρθρο 7).
Η θητεία των γερουσιαστών αυτής της κατηγορίας ήταν τριετής, ενώ οι εκλογείς τους, Έλληνες πολίτες άνω των 21 ετών και μέλη των οικείων οργανώσεων, ορίζονταν με διάταγμα, που εκδιδόταν με απόφαση του Υπουργικού Συμβουλίου (Άρθρο 10, Παρ. 4) και είχαν δικαίωμα να ψηφίζουν μόνο τους υποψηφίους της οικείας επαγγελματικής τάξης, ενώ οι υποψήφιοι δε έφεραν κομματική ταυτότητα ή κομματικό έμβλημα (Άρθρο 10, Παρ. 5).
Τέλος, δέκα γερουσιαστές εκλέγονταν από τη Βουλή και τη Γερουσία σε κοινή συνεδρίαση στην αρχή κάθε βουλευτικής περιόδου, αμέσως μετά την εκλογή του Προεδρείου της Βουλής (Άρθρο 11, Παρ. 1).
Γκουαρανί (νόμισμα)
Το γκουαρανί είναι το εθνικό νόμισμα της Παραγουάης. Ο κωδικός ISO 4217 του γκουαρανί είναι PYG και το κοινό του σύμβολο είναι το G με μία κάθετο, /, από πάνω του. Υποδιαιρείτο σε 100 σέντιμο, αλλά εξαιτίας του πληθωρισμού, τα σέντιμο δε χρησιμοποιούνται πια.
Ελληνικές γερουσιαστικές εκλογές 1929
Εκλογικό σύστημα
Εκλόγιμοι γερουσιαστές αυτής της κατηγορίας κατά το νόμο (Άρθρο 11, Παρ.2) ήταν όσοι διατέλεσαν κατά το παρελθόν:
Γκουαρανί (νόμισμα)
Ιστορία
Ο νόμος που δημιούργησε το γκουαρανί ψηφίστηκε στις 5 Οκτωβρίου 1943 και το νέο νόμισμα αντικατέστησε το πέσο με την ισοτιμία 1 γκουαρανί = 100 πέσο. Τα πρώτα γκουαρανί κυκλοφόρησαν το 1944. Μεταξύ 1960 και 1982, το γκουαρανί είχε την ακόλουθη μόνιμη ισοτιμία έναντι του αμερικανικού δολαρίου: PYG 126 = USD 1.
Ελληνικές γερουσιαστικές εκλογές 1929
Πηγές
Κατηγορία:Ελληνικές εκλογές και δημοψηφίσματα Κατηγορία:Δικαίωμα ψήφου στην Ελλάδα
Γκουαρανί (νόμισμα)
Κέρματα
Το 1944, κυκλοφόρησαν κέρματα αξίας 1, 5, 10, 25, και 50 σέντιμο από κράμα αλουμινίου-ορειχάλκου. Όλα είχαν κυκλικό σχήμα. Στη μπροστινή πλευρά είχαν ένα λουλούδι και τις λέξεις «Republica del Paraguay» («Δημοκρατία της Παραγουάης») και το έτος, εκτός από το κέρμα των 50 σέντιμο που απεικόνιζε το λιοντάρι και το σύμβολο της ελευθερίας. Η αξία αναγραφόταν στην πίσω πλευρά.
Η δεύτερη εκδοση έγινε το 1953 και αποτελείτο από κέρματα των 10, 15, 25, και 50 σέντιμο. Όλα ήταν και πάλι καμωμένα από κράμα αλουμινίου-ορειχάλκου, αλλά είχαν σχήμα λουλουδιού και απεικόνιζαν στην μπροστινή πλευρά το λιοντάρι και το σύμβολο της ελευθερίας. Κανένα κέρμα σέντιμο δεν κυκλοφορεί σήμερα.
Το 1975, κυκλοφόρησαν κέρματα αξίας 1, 5, 10, και 50 γκουαρανί, όλα κυκλικού σχήματος από ανοξείδωτο χρωμιούχο χάλυβα. Από το 1990, ο χάλυβας αντικαθίσταται με κράμα χαλκού-ψευδαργύρου-νικελίου (5, 10, 50, και τώρα και κέρματος 100 γκουαρανί) ή με χάλυβα καλυμμένο με κράμα χαλκού-ψευδαργύρου για το κέρμα του 1 γκουαρανί. Το 2006 κόπηκαν και κέρματα των 1000 γκουαρανί, αλλά κυκλοφόρησαν το 2007. Επίσης, το 2006 κόπηκαν νέου τύπου κέρματα των 50, 100, και 500 γκουαρανί στο Νομισματοκοπείο της Σλοβακίας. Το πρώτο είναι αλουμινένιο, ενώ τα άλλα δύο από νικελιούχο χάλυβα. Αυτά τα κέρματα κυκλοφόρησαν επίσης το 2007.
Τραπεζογραμμάτια
Η σειρά του 1963 (με βάση το νόμο του 1952) αποτελούσε πλήρη επανασχεδιασμό, αλλά προστέθηκαν και τραπεζογραμμάτια των 5000 και 10000 γκουαρανί. Η σειρά διατηρήθηκε για δεκαετίες μέχρι που ο πληθωρισμός κατάργησε τα τραπεζογραμμάτια μέχρι και 500 γκουαρανί. Με την αναθεώρηση του 1982, η πίσω πλευρά είναι στη γλώσσα γκουαρανί.
Τα πρώτα τραπεζογραμμάτια των 50000 γκουαρανί κυκλοφόρησαν το 1990 και ακολούθησαν 100000 γκουαρανί το 1998. Κατά τις τελευταίες δεκαετίες του 20ού αιώνα, τα τραπεζογραμμάτια τυπώνονται από περισσότερες από μία εταιρείες.
Αρχίζοντας από το 2004, στις υφιστάμενες αξίες, εκτός από τα 50000 γκουαρανί, έγιναν μικρές αλλά εύκολα αντιληπτές αλλαγές, όπως μια πιο προηγμένη και χωρίς πλαίσιο υποεκτύπωση και πιο εξελιγμένα χαρακτηριστικά ασφάλειας. Η εταιρεία Giesecke & Devrient τυπώνει το νέο τραπεζογραμμάτιο των 20000 γκουαρανί, ενώ η De La Rue τα υπόλοιπα. Νέα τραπεζογραμμάτια των 50000 γκουαρανί έχουν τυπωθεί με ημερομηνία το 2005, αλλά φαίνεται ότι ποσότητες κλάπηκαν και κυκλοφόρησαν πριν την επίσημη ημερομηνία κυκλοφορίας κι έτσι αυτή η σειρά κηρύχτηκε άκυρη και άνευ αξίας από την κεντρική τράπεζα.
Ισοτιμίες
Γκουαρανί ανά
Κατηγορία:Νομίσματα Κατηγορία:Παραγουάη
Εμμανουήλ Κόκκινος
Ο Εμμανουήλ Κόκκινος (1812 – 6 Δεκεμβρίου 1879) ήταν Έλληνας καθηγητής πανεπιστημίου και πολιτικός.
Βιογραφικά στοιχεία
Γεννήθηκε το 1812 στη Χίο και η καταγωγή του ήταν από την οικογένεια των Μαυροκορδάτων. Κατέφυγε στην Τεργέστη και εκπαιδεύτηκε στη Σχολή της Ελληνικής Κοινότητας. Αφού ολοκλήρωσε τη βασική του εκπαίδευση, μετέβη στο Μόναχο, όπου υπό την προστασία του Θειρσίου (Friedrich Wilhelm von Thiersch) και του Μισαήλ Αποστολίδη παρακολούθησε τα μαθήματα του σχολείου. Από μικρή ηλικία έδειξε κλίση στην ελληνική φιλολογία. Εγγράφηκε στο Πανεπιστήμιο και σπούδασε νομική στο Μόναχο, Γκέτινγκεν και στη Χαϊδελβέργη.
Ασχολήθηκε την ίδια περίοδο με την πολιτική και αναδείχθηκε πληρεξούσιος Σύρου στη Β΄ Εθνική Συνέλευση της Αθήνας. Διετέλεσε Σύμβουλος της Κυβερνήσεως στα διοικητικά και νομοθετικά ζητήματα και μέτρα. Απεβίωσε στην Αθήνα το 1879.
Πηγές
Κατηγορία:Καθηγητές νομικής Αθηνών Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Σέσκουλο
Το σέσκουλο ή σέσκλο ή Βέτα η σικελική είναι μια ποικιλία παντζαριού (Beta vulgaris, Βέτα η κοινή). Είναι ποώδες, διετές συνήθως φυτό της οικογένειας των Χηνοποδιοειδών και ανήκει στο γένος Βέτα ή Μπέτα. Καλλιεργείται στις Μεσογειακές περιοχές, στη Βόρεια Αφρική και γενικά στις Εύκρατες περιοχές. Θεωρείται ότι κατάγεται από τα Κανάρια Νησιά.
Αναφορές
Ο Θεόφραστος αναφέρει τα σέσκουλα (Βέτα η κοινή ποικ. σικελική – Beta vulgaris var. cicla) ως «λευκόν τευτλίον» και τα κοκκινογούλια (Βέτα η κοινή ποικ. αιμάσσουσα – Beta vulgaris var. cruenta) ως «σαρκόρριζον τευτλίον».
Περιγραφή
Τα φύλλα του είναι μεγάλα, γυαλιστερά, αρκετά σκληρά και γραμμωτά, ενώ ο μίσχος και η μεσαία νεύρωση μπορεί να έχουν λευκό, υποκίτρινο ή κοκκινωπό χρώμα. Τα άνθη του έχουν πρασινωπό ή κοκκινωπό χρώμα και διατάσσονται κατά σωρούς στη μέση του φυτού. Η αναπαραγωγή γίνεται με σπόρο. Το σέσκουλο αρέσκεται σε υγρά εδάφη και θέλει καλό πότισμα για να αναπτυχθεί. Όταν δεν υπάρχει αρκετή υγρασία στο έδαφος πραγματοποιείται ένα πότισμα μετά από το φύτρωμα των μικρών φυταρίων.
Ελληνική χλωρίδα
Στην Ελλάδα εκτός από το καλλιεργούμενο σέσκουλο υπάρχει και το αυτοφυές αγριοσέσκουλο (Beta maritima) που βρίσκεται σε παραθαλάσσιες αμμώδεις τοποθεσίες. Τα φύλλα του σέσκουλου γίνονται σαλάτες, χρησιμοποιούνται και σε πίτες, αλλά τρώγονται κυρίως μαγειρεμένα, ενώ οι ντολμάδες από σέσκουλα είναι παραδοσιακό πιάτο σε αρκετές περιοχές της Ελλάδας.
Εξωτερικοί σύνδεσμοι
Κατηγορία:Χηνοποδιοειδή Κατηγορία:Λαχανικά
Γερμανικό Πρωτάθλημα Ποδοσφαίρου Ανδρών 2013-2014
Η σαιζόν 2013-2014 είναι η 51ή της Μπουντεσλίγκα, του γερμανικού πρωταθλήματος ποδοσφαίρου ανδρών. Άρχισε στις 9 Αυγούστου 2013 και αναμένεται να ολοκληρωθεί στις 10 Μαΐου 2014. Η Μπάγερν Μονάχου είναι η πρωταθλήτρια της περασμένης περιόδου.
Στο πρωτάθλημα συμμετέχουν 18 ομάδες. Οι 15 προέρχοναι από το Γερμανικό πρωτάθλημα ποδοσφαίρου ανδρών 2012-2013 και άλλες 2 από τη δεύτερη κατηγορία. Η Φορτούνα Ντίσελντορφ και Γκρόιτερ Φιρτ δεν θα συμμετάσχουν στο φετινό πρωτάθλημα καθώς έχουν υποβιβαστεί. Η τελευταία ομάδα καθορίστηκε σε αγώνε πλέι-οφ με τη 16η του πρωταθλήματος 2012-13, Χόφενχαϊμ 1899 να κερδίζει την τρίτη της δεύτερης κατηγορίας ΦΚ Καϊζερσλάουτερν.
Παραπομπές
Κατηγορία:Μπούντεσλιγκα Κατηγορία:Εγχώρια ποδοσφαιρικά πρωταθλήματα 2013-2014
Κέντρο Αρχιτεκτονικής της Βιέννης
Το Κέντρο Αρχιτεκτονικής της Βιέννης (Γερμανικά: Architekturzentrum Wien, σύντμηση: Az W) είναι ένα μουσείο στη Βιέννη, στη Συνοικία των Μουσείων (MQ). Είναι σχεδιασμένο ως ένα κέντρο για εκθέσεις, εκδηλώσεις και έρευνες για θέματα αρχιτεκτονικής και τα συναφή, ιδιαίτερα για την αρχιτεκτονική και τον αστικό σχεδιασμό του 20ου- 21ου αιώνα. Είναι αναγνωρισμένο ως το εθνικό μουσείο αρχιτεκτονικής της Αυστρίας.
Δραστηριότητες
Η μόνιμη έκθεση με τίτλο «''a_schau. Österreichische Architektur im 20. und 21. Jahrhundert»'' παρουσιάζει την ιστορία της Αυστριακής αρχιτεκτονικής από το 1850 μέχρι σήμερα. Οι προσωρινές εκθέσεις παρουσιάζουν τη σύγχρονη αρχιτεκτονική, προσφέροντας νέες προοπτικές στην ιστορία της και τις μελλοντικές εξελίξεις.μικρογραφία|250x250εσ|Μέρος μιας έκθεσης.|εναλλ.=|αριστεράΜέσα από μια σειρά εκδηλώσεων και δραστηριοτήτων, η αρχιτεκτονική παρουσιάζεται ως «πολιτιστική οντότητα, καθημερινό φαινόμενο και περίπλοκη διαδικασία». Στις εκδηλώσεις περιλαμβάνονται επαγγελματικές παρουσιάσεις και σεμινάρια, ξεναγήσεις, παιδικά εργαστήρια, εκδόσεις, και το ετήσιο Βιεννέζικο Αρχιτεκτονικό Κογκρέσο. Η καφετέρια και εστιατόριο του μουσείου, το ΜΙΛΟ, είναι πολύ γνωστό για τον σχεδιασμό του εσωτερικού του. Το τμήμα αρχείων και ερευνών λειτουργεί μία ειδική μη δανειστική βιβλιοθήκη με 27.000 αρχιτεκτονικούς τίτλους, μια διαδικτυακή αρχιτεκτονική βάση δεδομένων (Architektur Archiv), ένα διαδικτυακό λεξικό αρχιτεκτονικής ορολογίας (online-Architektenlexikon) και αρχείο με συλλογές που αφορούν την αρχιτεκτονική του 20ου - 21ου αιώνα.
Ιστορία
Κατόπιν οκτώ χρόνων φιλοξενίας σε προσωρινούς εκθεσιακούς χώρους της Συνοικίας των Μουσείων MQ, το Αρχιτεκτονικό Κέντρο μεταφέρθηκε στη σημερινή του θέση το 2001. Διαθέτει περίπου 1.000 τ.μ. εκθεσιακού χώρου, και έχει οργάνωσε πάνω από 150 εκθέσεις, 300 εκδηλώσεις και 600 αρχιτεκτονικές εκδρομές στα πρώτα 15 χρόνια της λειτουργίας του.
Αναφορές
Κατηγορία:Μουσεία στη Βιέννη
Αυστραλιανές Χριστιανικές Εκκλησίες
Οι Αυστραλιανές Χριστιανικές Εκκλησίες (στο παρελθόν, Συνάξεις του Θεού στην Αυστραλία) είναι ο Αυστραλιανός οργανισμός πεντηκοστιανών εκκλησιών που συνεργάζεται με τις Συνάξεις του Θεού. Από τον Απρίλιο του 2007, το δόγμα υιοθέτησε το όνομα Αυστραλιανές Χριστιανικές Εκκλησίες. Οι εκκλησίες που είναι μέλη του οργανισμού είναι αυτόνομες, αλλά συνεργάζονται σε διάφορους τομείς και παρέχουν υποστήριξη η μια στην άλλη. Στην ηγεσία του δόγματος είναι ο Εθνικός Πρόεδρος των Αυστραλιανών Χριστιανικών Εκκλησιών, Γουέιν Άλκορν.
Εκκλησίες
Οι Αυστραλιανές Χριστιανικές Εκκλησίες έχουν περισσότερες από 1.000 τοπικές εκκλησίες με πάνω από 280.000 μέλη, και έτσι είναι το μεγαλύτερο Πεντηκοστιανό δόγμα στην Αυστραλία. Υπάρχει σημαντικός αριθμός μεγάλων εκκλησιών, συμπεριλαμβανομένης της Εκκλησίας Hillsong στο Σίδνεϊ και της Κοινοτικής Εκκλησίας Παραδείσος στην Αδελαΐδα. Υπάρχουν 26 εκκλησίες με πάνω από 1.000 μέλη η κάθε μία.
Σύνδεσμοι
Κατηγορία:Εκκλησίες της Πεντηκοστής
Ναι, αγαπάμε αυτή τη χώρα
To Ναι, αγαπάμε αυτή τη χώρα ή Για, βι έλσκερ ντέτε λάνε είναι ο εθνικός ύμνος της Νορβηγίας. Στην πρώτη στροφή παρουσιάζει το φυσικό -κυρίως- περιβάλλον της χώρας. Στη δεύτερη, ξεκινά μια ιστορική αναδρομή σε προσωπικότητες χρονικά μέχρι και τον Σβέρε Σίγκουρντσον, γνωστό για την εναντίωσή του στον Πάπα της Ρώμης, εντασσόμενο πιθανώς στην αντικληρικαλιστική περίοδο του Μπιόρνσον. Στην τρίτη μιλάει για στρατιωτικά κατορθώματα αγροτών και γυναικών (μεταξύ άλλων). Στην τέταρτη παρουσιάζει τους χωρικούς να προτιμούν να καίνε τις περιουσίες τους παρά να τις παραδίδουν σε εισβολείς. Στην πέμπτη υμνεί την ελευθερία που γεννήθηκε επιτέλους γι' αυτούς μετά από δύσκολους καιρούς, καθώς εκείνη την εποχή η χώρα τελούσε σε καθεστώς προσωπικής ένωσης με το θρόνο της Σουηδίας. Στην έκτη ισχυρίζεται πως ο εχθρός πέταξε μόνος του το όπλο διότι ήταν αδελφός τους και ότι τώρα πλέον τα τρία αδέλφια στέκουν ενωμένα. Τα τρία αδέλφια είναι η Δανία, η Σουηδία και η Νορβηγία. Πρόκειται για αναφορά στο κίνημα πανσκανδιναβισμού που καλλιεργήθηκε ανάμεσα στους δύο πολέμους των δουκάτων, αν και επισήμως η Σουηδία μάλλον κρατούσε απομονωτική πολιτική. Το κίνημα ήταν πιο πολύ ισχυρό στους κύκλους των φοιτητών και διανοουμένων. Στην προτελευταία στροφή καλεί τους Νορβηγούς/Βόρειους Άνδρες να ευχαριστούν τον Μεγάλο Θεό τους που απομάκρυνε τις συγκρούσεις του παρελθόντος. Στην τελευταία, αφού αρχίζει με τους πρώτους στίχους που απαντώνται και στην πρώτη, διακηρύττει ότι ο αγώνας των προγόνων τους, τούς έδωσε τη νίκη και ο δικός τους θα διασφαλίσει την ειρήνη.
Βασιλικός ύμνος της Νορβηγίας είναι ο Κονγκεσάνγκεν.
Σύγχρονη γλωσσικά απόδοση του εθνικού ύμνου (επίσημος ύμνος):
Το αυθεντικό ποίημα του Bjørnstjerne Bjørnson:
Ja, vi elsker dette landet, som det stiger frem furet, vejrbidt over vandet med de tusen hjem, - elsker, elsker det og tænker på vor far og mor og den saganat, som sænker drømme på vor jord.
Dette landet Harald bjerged med sin kjæmperad, dette landet Haakon værged, medens Øjvind kvad; Olav på det landet malte korset med sit blod, fra dets høje Sverre talte Roma midt imot.
Bønder sine økser brynte, der en hær drog frem; Tordenskjold langs kysten lynte, så den lystes hjem. Kvinder selv stod op og strede, som de vare mænd; andre kunde bare græde; men det kom igjen!
Visstnok var vi ikke mange; men vi strak dog til, da vi prøvdes nogle gange, og det stod på spil; ti vi heller landet brændte, end det kom til fald; husker bare, hvad som hændte ned på Fredrikshald!
Hårde tider har vi døjet, blev tilsist forstødt; men i værste nød blåøjet frihed blev os født. Det gav faderkraft at bære hungersnød og krig, det gav døden selv sin ære - og det gav forlig.
Fienden sit våben kasted, op visiret for, vi med undren mod ham hasted; ti han var vor bror. Drevne frem på stand af skammen gik vi søderpå; nu vi står tre brødre sammen og skal sådan stå!
Norske mand i hus og hytte, tak din store gud! landet vilde han beskytte, skjønt det mørkt så ud. Alt, hvad fædrene har kjæmpet, mødrene har grædt, har den Herre stille læmpet, så vi vandt vor ret.
Ja, vi elsker dette landet, som det stiger frem furet, vejrbidt over vandet med de tusen hjem. Og som fædres kamp har hævet det af nød til sejr, også vi når det blir krævet, for dets fred slår lejr.
Παραπομπές - σημειώσεις
Κατηγορία:Εθνικά σύμβολα της Νορβηγίας Κατηγορία:Εθνικοί ύμνοι
Μονάδες Πλανκ
Οι Μονάδες Πλανκ είναι φυσικές μονάδες μέτρησης που ορίζονται αποκλειστικά από πέντε παγκόσμιες φυσικές σταθερές που αναφέρονται παρακάτω, με τέτοιο τρόπο ώστε αυτές οι πέντε φυσικές σταθερές λαμβάνουν την αριθμητική τιμή του ένα (1), όταν εκφράζονται σε αυτές τις μονάδες.
Κάθε μια από αυτές τις σταθερές μπορεί να συνδεθεί με τουλάχιστον μία θεμελιώδη φυσική θεωρία: c με την ειδική σχετικότητα, G με τη γενική σχετικότητα και την Νευτώνεια βαρύτητα, ħ με την κβαντική μηχανική, ε0 με την ηλεκτροστατική και kB με την στατιστική μηχανική και θερμοδυναμική. Οι μονάδες Πλανκ έχουν σημαντική σημασία στη θεωρητική φυσική, καθώς απλουστεύουν πολλές επαναλαμβανόμενες αλγεβρικές εκφράσεις της φυσικής χωρίς μονάδες μέτρησης, πρακτική που λέγεται «nondimensionalization». Είναι ιδιαίτερα σημαντικές στην έρευνα για ενιαίες θεωρίες, όπως η κβαντική βαρύτητα.
Οι Μονάδες Πλανκ συχνά αναφέρονται από τους φυσικούς χιουμοριστικά ως «μονάδες του Θεού» καθώς καταργούν την ανθρωποκεντρική αυθαιρεσία από το σύστημα των μονάδων: μερικοί φυσικοί υποστηρίζουν ότι η επικοινωνία με εξωγήινη νοημοσύνη θα έπρεπε να χρησιμοποιήσει ένα τέτοιο σύστημα μονάδων για να υπάρχει μια κοινή αναφορά σε κλίμακα. Το μέτρο και το δευτερόλεπτο παραδείγματος χάριν υπάρχουν ως θεμελιώδεις μονάδες στο Διεθνές σύστημα μονάδων αλλά υπάρχουν από καθαρά ιστορικούς λόγους και κανείς πέρα των ανθρώπων θα μπορούσε να καταλάβει τι είναι ένα μέτρο ή ένα δευτερόλεπτο, ενώ μονάδες σαν Πλανκ μήκος ή Πλανκ χρόνος είναι συνδεδεμένες με παγκόσμιες σταθερές.
Συγκρίσεις
Κατηγορία:Φυσικές μονάδες μέτρησης
Ηρακλής ο Μακεδών
Ο Ηρακλής ο φερώνυμος Αλεξάνδρου ήταν νόθος γιος του Μεγάλου Αλεξάνδρου και της ερωμένης του Βαρσίνης, κόρης του Σατράπη Αρταβάζου της Φρυγίας και χήρας του Μέμνονα.
Γεννήθηκε το 327 π.Χ., και ήταν ο πρωτότοκος γιος του Αλέξανδρου. Πήρε το όνομά του από τον μυθικό ήρωα, τον πρόγονό της βασιλικής οικογένειας των Μακεδόνων.
Την εποχή της γέννησής του δεν υπήρχε λόγος να θεωρηθεί πιθανός υποψήφιος του θρόνου. Ο πατέρας του ήταν μόλις 29 ετών και επρόκειτο να παντρευτεί τη Ρωξάνη, πριγκίπισσα της Βακτρίας, με την οποία σκόπευαν να αποκτήσουν νόμιμους απογόνους. Πράγματι, αν και ο Αλέξανδρος πέθανε το 323 π.Χ. σε ηλικία 33 ετών, η Ρωξάνη γέννησε το νόμιμο γιο του, ετεροθαλή αδελφό του Ηρακλή, Αλέξανδρο Δ' τον Μακεδόνα, λίγο μετά το θάνατο του Αλέξανδρου.
Αν και η μητέρα του δεν είχε ποτέ αναγνωρισθεί ως νόμιμος σύζυγος του Αλεξάνδρου, ο Πολυπέρχων επεδίωξε να υποστηρίξει τα κληρονομικά δικαιώματα του Ηρακλή στο μακεδονικό θρόνο το 310 π.Χ., αμέσως μετά το φόνο της Ολυμπιάδας και της δολοφονίας της Ρωξάνης και του γιου της Αλέξανδρου από τον Κάσσανδρο.
Ο Ηρακλής, όταν κλήθηκε από τον Πολυπέρχοντα ήταν τότε 21 ετών και διέμενε μαζί με τη μητέρα του στην Πέργαμο σχεδόν λησμονημένος, έχοντας μάλλον μετακινηθεί στη Μικρά Ασία μετά το γάμο του Αλέξανδρου με τη Ρωξάνη.
Τότε όλοι που διάγονταν εχθρικά προς τον Κάσσανδρο τον υποστήριξαν. Μάλιστα ο Πολυπέρχων συγκέντρωσε και στρατό από 20.000 πεζούς και 1000 ιππείς.
Όταν όμως ο Κάσσανδρος το έμαθε έστειλε επιστολή στον Πολυπέρχοντα που ήδη είχε στρατοπεδεύσει κοντά στη Τυμφαία στα όρια της Μακεδονίας, Ηπείρου και Αιτωλίας, υποσχόμενος σ΄ αυτόν να του δώσει τις πρότερες κτήσεις του στη Μακεδονία και να μοιράσει μ΄ αυτόν την εξουσία του στην Ευρώπη, εφόσον θα παραμέριζε τον νόθο γιο του Αλέξανδρου. Με την επιστολή αυτή του έστειλε και δώρο 100 τάλαντα.
Τότε ο Πολυπέρχων ευχαριστημένος από το δώρο σύναψε μυστική συμφωνία με τον Κάσσανδρο και καλώντας τον Ηρακλή για δείπνο τον δηλητηρίασε (κατ' άλλους στραγγάλισε), όπως και τη μητέρα του, Βαρσίνη. Με τη δολοφονία αυτή και του Ηρακλή εξέλιπε πλέον και ο τελευταίος απόγονος του Μεγάλου Αλεξάνδρου.
Εξωτερικοί σύνδεσμοι
Κατηγορία:Αρχαίοι Μακεδόνες Κατηγορία:Αλέξανδρος ο Μέγας
Νεβάδα
Η Νεβάδα (αγγλικά: State of Nevada), είναι πολιτεία των δυτικών ΗΠΑ. Πρωτεύουσά της, είναι το Κάρσον Σίτι, και μεγαλύτερη πόλη της, το Λας Βέγκας. Έχει έκταση 286.380 τ.χλμ., (7η μεγαλύτερη των ΗΠΑ), και πληθυσμό 3.238.601 κατοίκους (εκτίμηση 2022).
Συνορεύει βόρεια με το Όρεγκον και το Αϊντάχο, δυτικά και νότια με την Καλιφόρνια, νοτιοανατολικά με την Αριζόνα και ανατολικά με τη Γιούτα. Η Νεβάδα πήρε το όνομά της από την ομώνυμη οροσειρά που δεσπόζει στα ανατολικά της πολιτείας (τη Σιέρα Νεβάδα που στα Ισπανικά σημαίνει «Χιονισμένη Οροσειρά»).
Το νότιο τμήμα καλύπτει η έρημος Μοχάβι (Mojave). Το 86% του εδάφους της πολιτείας ανήκει στην ομοσπονδιακή κυβέρνηση των ΗΠΑ, με πολιτική και στρατιωτική δικαιοδοσία.
Η Νεβάδα είναι γνωστή για τη βιομηχανία τουρισμού της. Τα καζίνο και τα νυχτερινά κέντρα του Λας Βέγκας, του Ρίνο και άλλων πόλεων προσελκύουν τουρίστες απ' όλο τον κόσμο. Η Νεβάδα διαθέτει επίσης σημαντικό ορυκτό πλούτο, κυρίως χρυσό, αλλά και άργυρο, χαλκό, γύψο, λίθιο κ.ά. Εξαίτιας, της σημαντικής ποσότητας αργύρου που παράγει, το προσωνύμιό της, είναι "Silver State" (αργυρή πολιτεία).
Η Νεβάδα, αποτελεί μία από τις πιο γρήγορα αναπτυσσόμενες πολιτείες στις ΗΠΑ.
Έδαφος και Κλίμα
αριστερά|μικρογραφία|214x214εσ|Τοπογραφικός χάρτης της Νεβάδα. Η πολιτεία της Νεβάδα, έχει ποικιλόμορφο τοπίο και ανάγλυφο. Το βόρειο και βορειοανατολικό τμήμα της πολιτείας, βρίσκεται κυρίως εντός της λεγόμενης "Μεγάλης Λεκάνης", σε μια ερημώδη περιοχή, η οποία παρουσιάζει υψηλές θερμοκρασίες το καλοκαίρι, και χαμηλές θερμοκρασίες κατά την διάρκεια του χειμώνα.
Στο δυτικό τμήμα της Νεβάδα, διέρχεται η οροσειρά της Σιέρρα Νεβάδα, η οποία φιλοξενεί υψίπεδα, κοιλάδες και δάση. Το μέγιστο ύψος σε αυτό το τμήμα, αγγίζει τα 4.007 μέτρα.
Συνολικά, η Νεβάδα, κατατάσσεται 2η στις ΗΠΑ (πίσω από την Αλάσκα), ως προς το πλήθος των ορών που διαθέτει.
Κλίμα
αριστερά|μικρογραφία|201x201εσ|Οι 16 κομητείες της Νεβάδα και η ανεξάρτητη πόλη. Η Νεβάδα, είναι η ξηρότερη πολιτεία στις Ηνωμένες Πολιτείες. Αποτελείται κυρίως από ερημικές και ξερές εκτάσεις (με εξαίρεση την Κοιλάδα του Λας Βέγκας). Η υψηλότερη θερμοκρασία στην πολιτεία, καταγράφηκε στις 29 Ιουνίου 1994 με 52°C. Αντιθέτως, η χαμηλότερη καταγεγραμμένη θερμοκρασία, ήταν στις 8 Ιανουαρίου 1937 με -46°C.
Κομητείες
Η πολιτεία της Νεβάδα, έχει 16 κομητείες και 1 ανεξάρτητη πόλη (το Κάρσον Σίτι). Η μεγαλύτερη σε πληθυσμό κομητεία στην Νεβάδα, είναι η Κομητεία Κλαρκ (σε αυτή βρίσκεται η μητροπολιτική περιοχή του Λας Βέγκας), με σχεδόν 2,39 εκατομμύρια κατοίκους, συγκεντρώνοντας το 74% του συνολικού πληθυσμού της πολιτείας.
Πολιτειακή Κυβέρνηση
Η πολιτειακή Κυβέρνηση της Νεβάδα, αποτελείται (εκ του πολιτειακού Συντάγματος της Νεβάδα), από 3 κλάδους (εκτελεστικό, νομοθετικό και δικαστικό). Ο εκτελεστικός κλάδος, αποτελείται από τον Κυβερνήτη της Νεβάδα και το πολιτειακό υπουργικό συμβούλιό του. Ο νομοθετικός κλάδος, λειτουργεί υπό το Νομοθετικό Σώμα της Νεβάδα (η οποία αποτελείται από την πολιτειακή Συνέλευση και τη πολιτειακή Γερουσία). Τέλος, ο δικαστικός κλάδος, αποτελείται από το Ανώτατο Δικαστήριο της Νεβάδα, και από τα κατώτερα δικαστήρια.
Εξωτερικοί σύνδεσμοι
Κατηγορία:Πολιτείες των ΗΠΑ
Σοσιαλιστικό Αριστερό Κόμμα (Νορβηγία)
Το Σοσιαλιστικό Αριστερό Κόμμα (νορβ. Sosialistisk Venstreparti, Βόρεια Σάμι Sosialistalas Gurutbellodat) είναι ένα νορβηγικό δημοκρατικό σοσιαλιστικό πολιτικό κόμμα. Το κόμμα ήταν κάποτε ένα από τα μικρότερα κόμματα του Κοινοβουλίου της Νορβηγίας, ενώ από τις εκλογές του 2001 έγινε το τέταρτο μεγαλύτερο κόμμα του κοινοβουλίου, πράγμα που ισχύει μέχρι σήμερα. Το 2005, το κόμμα συμμετείχε για πρώτη φορά σε κυβερνητικό συνασπισμό μαζί με το Εργατικό Κόμμα και το Κόμμα Κέντρου.
Το κόμμα ιδρύθηκε το 1973 με το όνομα Σοσιαλιστικός Εκλογικός Σύνδεσμος, έναν εκλογικό συνασπισμό που απαρτιζόταν από το Κομμουνιστικό Κόμμα, το Σοσιαλιστικό Λαϊκό Κόμμα, τους Δημοκρατικούς Σοσιαλιστές και ανένταχτους σοσιαλιστές. Το 1975, ο συνασπισμός μετατράπηκε σε ενιαίο κόμμα. Το κόμμα ιδρύθηκε ως απόρροια της εξωτερικής πολιτικής της Νορβηγίας, καθώς οι σοσιαλιστές ήταν ενάντιοι στην ένταξη της χώρας στην Ευρωπαϊκή Ένωση και στο ΝΑΤΟ. Παρόλο που η επίσημη ιδεολογία του κόμματος είναι ο δημοκρατικός σοσιαλισμός, το κόμμα αυτοχαρακτηρίζεται ως φεμινιστικό και περιβαλλοντικό, ενώ προωθεί έναν ισχυρότερο δημόσιο τομέα, περισσότερη εμπλοκή της κυβέρνησης στην οικονομία και ισχυροποίηση του κράτους πρόνοιας. Από το 1987, όλοι οι αρχηγοί του κόμματος προέρχονται από την μετριοπαθή πτέρυγα του κόμματος.
Παραπομπές
Κατηγορία:Νορβηγικά πολιτικά κόμματα Κατηγορία:Σοσιαλιστικά κόμματα
Ευάνθη
Στην ελληνική μυθολογία με το όνομα Ευάνθη αναφέρονται τα ακόλουθα δύο πρόσωπα:
Πηγές
Ευανθη
Καράτε
thumb|right|200px|Αγώνας κιοκουσίν καράτε. thumb|right|200px|Καρατέκα σε επίδειξη Το καράτε (Ιαπ: 空手道) είναι πολεμική τέχνη με καταγωγή από την Οκινάουα της Ιαπωνίας. Το όνομά της στα ιαπωνικά σημαίνει "άδειο χέρι", που πέρα από τη σημασία του ότι στο καράτε δεν χρησιμοποιούνται όπλα, ουσιαστικά σημαίνει ότι κάποιος πρέπει να αδειάσει την ψυχή και το μυαλό του από την περηφάνια και τα πάθη, και αναζητήσει την αρετή στην τελειοποίηση της τέχνης του. Τα πιο διαδεδομένα συστήματα παραδοσιακού καράτε παγκοσμίως είναι το Shotokan, το Gōjū-Ryū, το Wado-Ryu, το Shito-Ryu και το Uechi-Ryu και το Shidokan. Τα Shorin-Ryu,Goju-Ryu και Uechi-Ryu είναι αδελφά σύστημα με κοινές ρίζες στο Κινέζικο Κουνγκ-Φου. Στις αρχές του 1900 οι πολεμικές τέχνες άδειων χεριών της Οκινάουα χωρίζονταν σε 4 γκρουπ ανάλογα με την περιοχή που τα εξασκούσαν : (1) Shuri-Te, (2) Naha-Te, (3) Tomari-Te (4) Pangai-Noon Για κάποιους το Pangai-noon συγκαταλέγεται στα Naha-Te συστήματα με βάση την πόλη της Νάχα.
Μετά τις 25 Οκτωβρίου του 1936 το γκρουπ “Shuri -Te ” μετονομάστηκε σε “ Shorin -Ryu ” το γκρουπ “Naha -Te ” σε “Goju -Ryu ” και το γκρουπ “Tomari -Te ” ενώθηκε με τα δύο προηγούμενα. Το έτος 1940 το τέταρτο γκρουπ “Pangai -Noon ” μετονομάστηκε σε “Uechi -Ryu ”.
Το 2005 η Συνέλευση του Νομού της Οκινάουα επίσημα ανακήρυξε την ημέρα της 25 ης Οκτωβρίου σαν «Μέρα του Καράτε».
Η μετάβαση από το 唐手 (Τόντε/Καράτε) στο 空手 (Καράτε)
Αξίζει να σημειωθεί ότι μέχρι τις αρχές του 20ου αιώνα οι κάτοικοι των νήσων Ρίου Κίου (Οκινάουα) αναφέρονταν στην πολεμική τέχνη τους ως Tōde ή Tuudii (唐手) που σήμαινε Κινέζικο χέρι - Tang hand/China hand ή απλά Te (χέρι). Το ιαπωνικό αλφάβητο έχει υιοθετήσει πολλά από τα κινέζικα ιδεογράμματα με αποτέλεσμα πολλές λέξεις να διαβάζονται με διαφορετική προφορά σε Κίνα και Ιαπωνία. Έτσι τα ιδεογράμματα 唐手 διαβάζονται Tōde (Τόντε) στα κινέζικα και Tōte (Τότε) ή Karate (Καράτε) στα ιαπωνικά. Με την εισαγωγή του Καράτε στο σύστημα παιδείας της Ιαπωνίας και στο πλαίσιο της πλήρους ιαπωνοποίησης και αποκοπής της τέχνης από τις κινέζικες ρίζες της προωθήθηκε σταδιακά από τον Οκιναβέζο δάσκαλο Gichin Funakoshi η αλλαγή του πρώτου ιδεογράμματος από 唐 (To/Kara - Τανγκ/Κινέζικο) σε '''空 (Kara - Άδειο). Ο δάσκαλος Funakoshi πρωτοστάτησε στη διάδοση της τέχνης στην Ιαπωνία με συνέπεια να θεωρείται σήμερα ο "Πατέρας του Ιαπωνικού Καράτε". '''Αξίζει να αναφερθεί, ωστόσο, ότι η εμφάνιση της έννοιας "Άδειο Χέρι" είχε γίνει ήδη το 1905 στο βιβλίο του Chomo Hanashiro, "Karate Kumite". Ο ίδιος ο δάσκαλος Funakoshi στο πρώτο του βιβλίο "Ryukyu Kenpo Tode", το 1922, χρησιμοποίησε τον παλιό όρο Tōde, ενώ υπάρχουν στοιχεία ότι μέχρι και το 1924 οπότε και έδωσε τα πρώτα διπλώματα Νταν χρησιμοποιούσε ακόμα τον ίδιο όρο. Η δυνατότητα που έδινε ο όρος Καράτε (ηχητικά) να γράφεται με δύο τρόπους οδήγησε, κυρίως για κοινωνικοπολιτικούς λόγους, στην οριστική επικράτηση του αμιγώς ιαπωνικού τρόπου γραφής στην Ιαπωνία. Αργότερα, μετά τα μέσα της δεκαετίας του 1930 και μετά από συναντήσεις μεταξύ των σημαντικότερων δασκάλων της εποχής, όπως η "Συνάντηση των Μάστερ του Καράτε της Οκινάουα" τον Οκτώβριο του 1936, ο όρος "Άδειο Χέρι" άρχισε σταδιακά να επικρατεί και στην Οκινάουα.
Οι Ζώνες
Οι βαθμίδες και τα αντίστοιχα χρώματα σε ζώνες έως το πρώτο dan απεικονίζονται παρακάτω:
Οι υποκατηγορίες
παράλληλα με τα μεγαλύτερα συστήματα, υπάρχει και αξιοσημείωτος αριθμός μικρότερων υποκατηγοριών συστημάτων ή αλλιώς τρόπων (στυλ), τα οποία είναι διαδεδομένα εν μέρει μόνο σε συγκεκριμένες χώρες αλλά και παγκοσμίως. Κάθε σύστημα έχει το δικό του στόχο πάνω σε διαφορετικές πτυχές του καράτε. Έτσι μπορεί τα συστήματα να δίνουν περισσότερο βάρος στην αυτοάμυνα, τον αγώνα, την υγεία, ή την παράδοση.
Παραδοσιακά στυλ της Οκινάουα:
Τεχνικές
Χτυπήματα χεριών:
Τσούκι
Τζόνταν τσούκι (ανοδική γροθιά), όπου η γροθιά ξεκινάει από κάτω προς τα επάνω με περιστροφή του καρπού 90 μοίρες. Τάτε τσούκι (κάθετη γροθιά), όπου η γροθιά είναι γραμμική με την διαφορά ότι η παλάμη είναι κάθετη. Ουράκεν (πλαϊνή ημικυκλική γροθιά), όπου η πορεία της γροθιάς είναι ημικυκλική και από έξω προς τα μέσα. Κάγκε τσούκι (αγκιστρωτή γροθιά), όπου η πορεία της γροθιάς είναι γραμμική και παράλληλη με τον κορμό του σώματος. Σέικεν τσούκι (ευθεία γροθιά), όπου η γροθιά είναι γραμμική και στρίβει 180 μοίρες
Σούτο Ούτσι
Σούτο ούτσι σημαίνει χτύπημα με "χέρι-σπαθί". Πανίσχυρο χτύπημα που χρησιμοποιείται στην τέχνη του καράτε - ντο, αλλά και σε άλλες τέχνες όπως το νίνπο. Ο σχηματισμός του χεριού γίνεται έχοντας τα δάκτυλα ενωμένα και τεντωμένα και ο αντίχειρας λυγισμένος προς το εσωτερικό της παλάμης. Ανάλογα με την κίνηση του χεριού, χωρίζεται σε όμοτε σούτο ούτσι (με κίνηση από εξω προς τα μέσα) και ούρα σούτο ούτσι (από μέσα προς τα έξω). Επίσης χωρίζεται ανάλογα με την γωνία που σχηματίζει η παλάμη με τον βραχίονα.
Το σούτο ούτσι είναι ένα άκρως αποτελεσματικό χτύπημα, που αν εκτελεστεί σωστά σε κάποιο ευαίσθητο σημείο του ανθρωπίνου σώματος, μπορεί να προκαλέσει άμεσο θάνατο στο άτομο που θα το υποστεί.
Παραπομπές
Κατηγορία:Ιαπωνικές πολεμικές τέχνες Κατηγορία:Καράτε
Τσεν Σουί Μπιαν
Ο Τσεν Σουί-Μπιαν (ή ακριβέστερα Τσεν Σουέι-Πιεν) (陳水扁|=Chén Shuǐbiǎn|=Ch'en Shui-pien|Tân Chúi-píⁿ, 12 Οκτωβρίου 1950 - ...) είναι Ταϊβανέζος δικηγόρος και πολιτικός, πρόεδρος της Ταϊβάν από το 2000 έως το 2008.
Βιογραφία
Γεννήθηκε στις 12 Οκτωβρίου του 1950 στην Γκουαντιάν και παντρεύτηκε την Γου Σου-Τσεν. Ανήκει στο Δημοκρατικό Προοδευτικό Κόμμα και από τις 20 Μαΐου του 2000 κυβέρνησε τη χώρα του, με αντιπρόεδρο την Ανέτ Λου.
Πρόεδρος
Η νίκη του στις εκλογές του 2000 έθεσε τέρμα στην εποχή κυβέρνησης από το κόμμα Κουομιντάν στην Ταϊβάν, για πρώτη φορά έπειτα από μισό αιώνα. Η ορκωμοσία του έγινε στις 20 Μαΐου του 2000.
Το 2005 ο Τσεν έγινε ο πρώτος Πρόεδρος της χώρας του που επισκέφτηκε επίσημα την Ευρώπη, για την κηδεία του Πάπα, στο Βατικανό. Στις 24 Νοεμβρίου του 2006, για τρίτη φορά, το Κοινοβούλιο απέτυχε στην προσπάθειά του να περάσει πρόταση μομφής για την καθαίρεση του Προέδρου, με 118 υπέρ της πρότασης (χρειάζονταν 146 θετικές ψήφοι για την έγκριση). Εναντίον της συζύγου του απαγγέλθηκαν το 2006 κατηγορίες για διαφθορά και κατάχρηση.
Διαδοχή
Η Αντιπολίτευση (κόμμα Κουομιτάν ή ΚΜΤ) πέτυχε συντριπτική νίκη στις βουλευτικές εκλογές στις 12 Ιανουαρίου του 2008, συγκεντρώνοντας το 72% των εδρών. Επί συνόλου 113 εδρών, το KMT κατόρθωσε να κερδίσει 81 έδρες. Αντίθετα, το κυβερνών κόμμα DPP έμεινε στις 27 έδρες και ο Πρόεδρος και αρχηγός του κόμματος αυτού, Τσεν Σουέι-Πιεν, παραιτήθηκε από την ηγεσία του κόμματος. Τον διαδέχθηκε στην προεδρία ο Μα Ιν-Τζιόου.
Σύλληψη και καταδίκη
Ο Τσεν συνελήφθη στις 11 Νοεμβρίου του 2008, στο πλαίσιο έρευνας για σκάνδαλα διαφθοράς, και ειδικότερα την κατάχρηση δημοσίου χρήματος. Ο ίδιος και η σύζυγός του κρίθηκαν ένοχοι. Ο πρόεδρος Τσεν καταδικάστηκε σε κάθειρξη 19 ετών στις 11 Σεπτεμβρίου του 2009, ενώ η σύζυγός του είναι σε κατ'οίκον παρακολούθηση λόγω της κακής της υγείας. Οι ίδιοι έκαναν λόγο για "πολιτικές διώξεις".
Παραπομπές
Κατηγορία:Πρόεδροι της Ταϊβάν Κατηγορία:Ταϊβανέζοι δικηγόροι Κατηγορία:Ταϊβανέζοι εγκληματίες Κατηγορία:Δήμαρχοι της Ταϊπέι Κατηγορία:Αρχηγοί πολιτικών κομμάτων
Αϊρίν Κάρα
Η Αϊρίν Κάρα (Irene Cara Escalera, 18 Μαρτίου 1959 – 25 Νοεμβρίου 2022) ήταν Αμερικανίδα τραγουδίστρια και ηθοποιός. Η Κάρα έγινε γνωστή για τον ρόλο της Κόκο Ερνάντες στη μουσική ταινία Fame του 1980 και για την ηχογράφηση του ομότιτλου τραγουδιού της ταινίας "Fame", που έφτασε στο νούμερο 1 σε πολλές χώρες.
Το 1983 η Κάρα τραγούδησε και συνέγραψε το τραγούδι "Flashdance. . . What a Feeling" (από την ταινία Flashdance ), για την οποία μοιράστηκε ένα Όσκαρ Καλύτερου Πρωτότυπου Τραγουδιού και κέρδισε ένα βραβείο Grammy για την καλύτερη γυναικεία ποπ φωνητική ερμηνεία το 1984. Πριν την επιτυχία της με το Fame, η Κάρα ενσάρκωσε τον χαρακτήρα του τίτλου Sparkle Williams στην αρχική δραματική ταινία του 1976 Sparkle.
Έτος γέννησης
Η χρονολογία γέννησης της Κάρα αμφισβητείται. Οι περισσότερες πηγές δίνουν ως έτος γέννησης το 1959,  και σε μία αναφέρεται το 1962 και η ίδια η Κάρα είχε υποδηλώσει ότι ήταν γεννημένη το 1961 καθώς είχε ανακοινώσει ότι είχε κλείσει τα 59 της χρόνια στο Twitter το 2020, παρότι είχε δηλώσει ότι ήταν 24 ετών σε μια συνέντευξή της το 1983 στον Ντικ Κλαρκ, κάτι που σήμαινε ότι είχε γεννηθεί το 1959. Τον Μάιο του 2021 το προφίλ της στο Twitter έγραφε έτος γέννησης το 1962. Η μητέρα της είχε δηλώσει στους The New York Times το 1970 ότι η μικρή Κάρα ήταν 11 ετών.
Πρώτα χρόνια
Η Κάρα γεννήθηκε και μεγάλωσε στο Μπρονξ της Νέας Υόρκης, το μικρότερο από τα πέντε παιδιά. Ο πατέρας της, Γάσπαρ Κάρα, εργάτης σε εργοστάσιο χάλυβα και συνταξιούχος σαξοφωνίστας, ήταν από το Πουέρτο Ρίκο και η μητέρα της, Λουίζ Εσκαλέρα, ήταν Κουβανή. Η Κάρα είχε δύο αδερφές και δύο αδερφούς. Σε ηλικία τριών ετών, ήταν μία από τις πέντε φιναλίστ του διαγωνισμού «Little Miss America». Άρχισε να παίζει πιάνο με το αυτί, σπούδασε μουσική, υποκριτική και χορό σοβαρά,  και άρχισε να παρακολουθεί μαθήματα χορού όταν ήταν πέντε ετών. Η καριέρα της στην ερμηνεία ξεκίνησε με το τραγούδι και τον χορό της επαγγελματικά στην ισπανόφωνη τηλεόραση. Έκανε πρώιμες τηλεοπτικές εμφανίσεις στο The Original Amateur Hour (τραγουδώντας στα ισπανικά) και στο The Tonight Show του Τζόνι Κάρσον.
Το 1971–1972 ήταν τακτική στο εκπαιδευτικό πρόγραμμα του PBS The Electric Company ως μέλος της μπάντας του σόου, The Short Circus. Ως παιδί, η Κάρα ηχογράφησε έναν ισπανόφωνο δίσκο για τη λατινική μουσική βιομηχανία και ένα αγγλόφωνο χριστουγεννιάτικο άλμπουμ. Εμφανίστηκε επίσης σε ένα μεγάλο αφιέρωμα συναυλίας στον Duke Ellington, στο οποίο συμμετείχαν οι Στίβι Γουόντερ, Σάμι Ντέιβις Τζούνιορ και Ρομπέρτα Φλακ.
Η Κάρα παρακολούθησε το Επαγγελματικό Παιδικό Σχολείο στο Μανχάταν.
Καριέρα
Η Κάρα εμφανίστηκε σε θεατρικές παραστάσεις εντός και εκτός Μπρόντγουεϊ, συμπεριλαμβανομένων των μιούζικαλ Ain't Misbehavin', The Me Nobody Knows (που κέρδισε ένα βραβείο Obie), Maggie Flynn δίπλα στους Shirley Jones και Jack Cassidy και Via Galactica με τον Raúl Juliá. Η Κάρα ήταν η αρχική Daisy Allen στο ημερήσιο σίριαλ της δεκαετίας του 1970 Love of Life. Αργότερα ανέλαβε το ρόλο της Άντζελα στο ρομαντικό/θρίλερ Aaron Loves Angela,  που ακολουθήθηκε από την ερμηνεία της του χαρακτήρα του τίτλου στο Sparkle .
Η τηλεόραση έφερε στην Κάρα διεθνή αναγνώριση για σοβαρούς δραματικούς ρόλους σε δύο εξαιρετικές μίνι σειρές, Roots: The Next Generations και Guyana Tragedy: The Story of Jim Jones. Το John Willis' Screen World, Vol. 28, την ονόμασε έναν από τους δώδεκα «Υποσχόμενους Νέους Ηθοποιούς του 1976». την ίδια χρονιά, μια δημοσκόπηση αναγνωστών στο περιοδικό Right On! την ονόμασε κορυφαία ηθοποιό.
Fame (1980) και διεθνής καταξίωση
Η επιτυχημένη ταινία του 1980 Fame , σε σκηνοθεσία Άλαν Πάρκερ, εκτόξευσε το αστέρι της Κάρα. Αρχικά είχε επιλεγεί ως χορεύτρια, αλλά όταν οι παραγωγοί Ντέιβιντ Ντα Σίλβα και Άλαν Μάρσαλ και ο σεναριογράφος Κρίστοφερ Γκορ άκουσαν τη φωνή της, έγραψαν ξανά τον ρόλο της Κόκο Ερνάντες για να παίξει. Σε αυτό το μέρος, τραγούδησε τόσο το τραγούδι του τίτλου " Fame " και το άλλο σινγκλ της ταινίας, " Out Here on My Own ", τα οποία ήταν και τα δύο υποψήφια για το Όσκαρ Καλύτερου Πρωτότυπου Τραγουδιού. Αυτά τα τραγούδια βοήθησαν να γίνει το soundtrack της ταινίας ένα άλμπουμ που κορυφώθηκε στα τσαρτς, πολλές φορές πλατινένιο. Περαιτέρω ιστορία γράφτηκε στα Βραβεία Όσκαρ εκείνης της χρονιάς: ήταν η πρώτη φορά που δύο τραγούδια από την ίδια ταινία και τραγουδισμένα από τον ίδιο καλλιτέχνη προτάθηκαν στην ίδια κατηγορία. Έτσι, H Κάρα είχε την ευκαιρία να είναι μια από τις λίγες τραγουδίστριες που ερμήνευσαν περισσότερα από ένα τραγούδια στην τελετή των Όσκαρ. Το "Fame", το οποίο γράφτηκε από τους Μάικλ Γκορ και Ντιν Πίτσφορντ, κέρδισε το βραβείο καλύτερου πρωτότυπου τραγουδιού εκείνη τη χρονιά και η ταινία κέρδισε το Όσκαρ Καλύτερης Πρωτότυπης Μουσικής. H Κάρα κέρδισε υποψηφιότητες για το βραβείο Grammy το 1980 για τον Καλύτερο Πρωτοεμφανιζόμενο και την Καλύτερη Γυναικεία Ποπ Φωνητική Ερμηνεία, καθώς και μια υποψηφιότητα για Χρυσή Σφαίρα Καλύτερης Γυναικείας Ταινίας σε Μιούζικαλ. Το Billboard την ανακήρυξε Κορυφαία Νέα Μοναδική Καλλιτέχνιδα, ενώ το περιοδικό Cashbox την βράβευσε τόσο την πιο υποσχόμενη γυναίκα τραγουδιστή όσο και την κορυφαία γυναίκα τραγουδιστή. Ζητήθηκε από τους παραγωγούς της τηλεοπτικής σειράς Fame να επαναλάβει το ρόλο της Κόκο Ερνάντες, κάτι που εκείνη αρνήθηκε, θέλοντας να εστιάσει την προσοχή της στην καριέρα της στην ηχογράφηση τραγουδιών. Η Έρικα Γκίμπελ ανέλαβε το ρόλο.
Μετά το Fame 1980–1999
Το 1983 υποδύθηκε τον εαυτό της στην ταινία DC Cab, σχετικά με μια ομάδα ταξί. Η συνεισφορά της στο soundtrack της ταινίας, " The Dream (Hold On to Your Dream) " έπαιξε πάνω από τους τίτλους λήξης της ταινίας, και ήταν μια μικρή επιτυχία, κορυφώνοντας στο Νο. 37 στο Billboard Hot 100 τον Φεβρουάριο του 1984.
Το 1982 η Κάρα κέρδισε το Βραβείο Εικόνας Καλύτερης Γυναικείας Ερμηνείας όταν συμπρωταγωνίστησε με την Ντιάχαν Κάρολ και τη Ρόζαλιντ Κας στην ταινία NBC της εβδομάδας, Αδελφή, Αδελφή της Μάγια Αγγέλου. Η Κάρα υποδύθηκε τη Myrlie Evers-Williams στην τηλεοπτική ταινία του PBS για τον ηγέτη των πολιτικών δικαιωμάτων Μέντγκαρ Έβερς, For Us the Living: The Medgar Evers Story, και κέρδισε μια υποψηφιότητα για το NAACP Image Award καλύτερης ηθοποιού. Εμφανίστηκε επίσης στο Killing 'em Softly του 1982. Η Κάρα συνέχισε να παίζει σε ζωντανό θέατρο. Το 1980, έπαιξε για λίγο τον ρόλο της Dorothy στο The Wiz στην περιοδεία, σε έναν ρόλο που η Stephanie Mills είχε υποδυθεί για πρώτη φορά στην αρχική παραγωγή του Broadway. Συμπτωματικά, η Κάρα και η Μιλς είχαν μοιραστεί τη σκηνή μαζί ως παιδιά στο αρχικό μιούζικαλ του Μπρόντγουεϊ του 1968 Maggie Flynn, με πρωταγωνιστές τη Shirley Jones και τον Jack Cassidy, στο οποίο και τα δύο νεαρά κορίτσια έπαιζαν τα ορφανά του Αμερικανικού Εμφυλίου.
Το 1983 η Κάρα έφτασε στο απόγειο της μουσικής της καριέρας με το τραγούδι του τίτλου για την ταινία Flashdance : " Flashdance. . . What A Feeling", το οποίο συνέγραψε με Τζόρτζιο Μορόντερ και Κιθ Φόρσεϊ. Η Κάρα έγραψε τους στίχους του τραγουδιού με τον Keith Forsey ενώ επέβαινε σε ένα αυτοκίνητο στη Νέα Υόρκη που κατευθυνόταν στο στούντιο για να το ηχογραφήσει. Ο Μορόντερ συνέθεσε τη μουσική. H Κάρα παραδέχτηκε αργότερα ότι αρχικά ήταν απρόθυμη να συνεργαστεί με τον Τζόρτζιο Μορόντερ επειδή δεν ήθελε να κάνει περαιτέρω συγκρίσεις με έναν άλλο καλλιτέχνη που δούλεψε με τον Μορόντερ, την Ντόνα Σάμερ. Παρόλα αυτά, η συνεργασία απέδωσε καρπούς και έγινε επιτυχία σε πολλές χώρες, χαρίζοντας πολλά βραβεία στην Κάρα. Μοιράστηκε το Όσκαρ Καλύτερου Πρωτότυπου Τραγουδιού το 1983 με τους Μορόντερ και Φορσέι, και κέρδισε το βραβείο Grammy το 1984 για την καλύτερη γυναικεία ποπ φωνητική ερμηνεία, Χρυσή Σφαίρα για το καλύτερο πρωτότυπο τραγούδι το 1984 και τα Αμερικανικά Μουσικά Βραβεία για την καλύτερη R&B γυναίκα καλλιτέχνη και καλύτερο ποπ σινγκλ της χρονιάς.
Το 1984 συμμετείχε στο κωμικό θρίλερ City Heat, συμπρωταγωνιστώντας με τους Κλιντ Ίστγουντ και Μπαρτ Ρέυνολντς και τραγουδώντας τα αρχικά τραγούδια "Embraceable You" και "Get Happy". Έγραψε επίσης το θεματικό τραγούδι "City Heat", το οποίο τραγούδησε ο τραγουδιστής της τζαζ Joe Williams. Τον Μάιο εκείνης της χρονιάς, σημείωσε την τελευταία της επιτυχία στο Top 40 με το "Breakdance" να φτάνει στο Νο. 8. Η συνέχεια, "You Were Made for Me" έφτασε στο Νο. 78 εκείνο το καλοκαίρι, αλλά δεν εμφανίστηκε ξανά στο Hot 100. Το 1985, H Κάρα συμπρωταγωνίστησε με την Τέιτουμ Ο'Νιλ στο Certain Fury, για δύο προβληματικές νεαρές γυναίκες που φεύγουν από μια δικαστική ακρόαση και θεωρούνται λανθασμένα ως δολοφόνοι. Το 1986 η Κάρα εμφανίστηκε στην ταινία Busted Up. Παρείχε επίσης τη φωνή της Χιονάτης στο ανεπίσημο sequel του Η Χιονάτη και οι Επτά Νάνοι  της Disney, Filmation 's Happily Ever After, το 1993. Την ίδια χρονιά, εμφανίστηκε ως Μαρία Μαγδαληνή σε μια περιοδεία του Ιησού Χριστού Σούπερ σταρ δίπλα στον Τεντ Νίλι, τον Καρλ Άντερσον και τον Ντένις ΝτεΓιουνγκ.
21ος αιώνας
Τον Μάρτιο του 2004 η Κάρα έλαβε δύο τιμητικές διακρίσεις με μια εισαγωγή στο Hall of Fame του Ciboney Cafe και ένα Βραβείο Lifetime Achievement που απονεμήθηκε στα έκτα ετήσια Βραβεία Prestige. Τον Ιούνιο του 2005 κέρδισε τον τρίτο κύκλο της τηλεοπτικής σειράς του NBC Hit Me, Baby, One More Time, ερμηνεύοντας το "Flashdance. . . What a Feeling" και διασκεύασε το τραγούδι της Anastacia «I'm Outta Love» με το αποκλειστικά γυναικείο συγκρότημα της, Hot Caramel. Στον Μεγάλο Τελικό του AFL του 2006 στη Μελβούρνη, H Κάρα ερμήνευσε το κομμάτι τίτλου του Flashdance ως εναρκτήριο για την ψυχαγωγία πριν από τον αγώνα.
Το 2005 η Κάρα είχε συνεισφορά σε ένα χορευτικό σινγκλ, με τίτλο "Forever My Love", στο άλμπουμ συλλογής με τίτλο Gay Happening Vol. 12.
Προσωπική ζωή και θάνατος
Η Κάρα πέθανε στο σπίτι της στο Λάργκο της Φλόριντα, στις 25 Νοεμβρίου 2022, σε ηλικία 63 ετών.
Παραπομπές και σημειώσεις
Κατηγορία:Βραβευμένοι με Grammy Κατηγορία:Βραβευμένοι με Όσκαρ Καλύτερου Πρωτότυπου Τραγουδιού Κατηγορία:Αμερικανίδες ηθοποιοί φωνής Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί θεάτρου Κατηγορία:Αμερικανίδες τραγουδίστριες ποπ Κατηγορία:Αμερικανίδες ηθοποιοί μουσικού θεάτρου Κατηγορία:Αμερικανίδες ηθοποιοί κινηματογράφου
Πέραμα
Το Πέραμα Αττικής είναι Δήμος που βρίσκεται στο δυτικό άκρο της περιοχής του Πειραιά (ο Πειραιάς ως περιοχή αποτελείται από 5 Δήμους)
Θέση και μορφολογία
Το Πέραμα βρίσκεται όπως είπαμε στο δυτικό άκρο της περιοχής του Πειραιά. Η Πλατεία Ηρώων η οποία θεωρείται το κέντρο του, απέχει οδικώς 15,8 χλμ. από την πλατεία Ομονοίας της Αθήνας (διαδρομή μέσω Λεωφόρου Σαλαμίνας, Πέτρου Ράλλη και Πειραιώς) και 8,4 χλμ από το σταθμό του ΗΣΑΠ Πειραιά (μέσω Ταμπουρίων). Συνορεύει με τους δήμους Χαϊδαρίου (βόρεια) και Κερατσινίου (ανατολικά). Η νότια πλευρά του βρέχεται από τον όρμο του Κερατσινίου, ενώ δυτικά συναντά τα νερά του στενού της Σαλαμίνας. Σύμφωνα και με τα παραπάνω, το όνομα του Περάματος μάλλον οφείλεται στη θέση του, η οποία αποτελεί «πέρασμα» από το ηπειρωτικό μέρος της Αθήνας προς τη Σαλαμίνα.
Το Πέραμα είναι μια περιοχή χαρακτηριστικά βραχώδης. Μάλιστα, το έδαφος του παρουσιάζει κλίσεις που σε μερικά σημεία ξεπερνούν το 30%. Ως Δήμος αναπτύσσεται από την επιφάνεια της θάλασσας μέχρι το υψόμετρο των 266 μέτρων (κορυφή Αγίας Τριάδας) και συμπεριλαμβάνει μέρη από τις δύο πλαγιές του Αιγάλεω.
Ιστορία
Κατά την αρχαιότητα η περιοχή του Περάματος είχε την ονομασία Αμφιάλη. Σε μία από τις κορυφές του όρους Αιγάλεω που εντάσσονται στο Δήμο, θεωρείται πως βρισκόταν η θέση από την οποία ο Πέρσης αυτοκράτορας Ξέρξης παρακολούθησε τη ναυμαχία της Σαλαμίνας (480 π.Χ.). Η κορυφή αυτή αποκαλείται από τους κατοίκους «Θρόνος τού Ξέρξη».
Το σύγχρονο Πέραμα αποκτά τη μορφή μικρού οικισμού τη δεκαετία του 1920 μετά τη Μικρασιατική Καταστροφή, όταν οικογένειες Μικρασιατών προσφύγων από το Φανάρι Δέρκων Κωνσταντινούπολης και από το Ικόνιο της Μικράς Ασίας εγκαθίστανται στην περιοχή. Το Νέο Ικόνιο Περάματος δημιουργήθηκε και έλαβε το όνομά του από τους Μικρασιάτες πρόσφυγες που προέρχονταν από την πόλη Ικόνιο της Μικράς Ασίας. Το 1928 ιδρύονται τα πρώτα ναυπηγεία. Αυτό είχε ως αποτέλεσμα την άφιξη νέων κατοίκων, ως επί το πλείστον νησιωτών και Μικρασιατών.
Το 1934 ιδρύθηκε η Κοινότητα του Περάματος, με απόσπασή της από το Δήμο Πειραιά, ενώ 30 χρόνια αργότερα, το 1964, το Πέραμα αναγνωρίζεται ως Δήμος. Η εξέλιξη αυτή αντανακλά και την αύξηση του πληθυσμού των κατοίκων του, στο δεύτερο μισό του 20ού αιώνα. Ο οικισμός Νέον Ικόνιο αρχικά αποσπάστηκε από το Δήμο Πειραιώς και προσαρτήθηκε στην κοινότητα (1934), το 1937 προσαρτήθηκε στο γειτονικό Δήμο του Αγίου Γεωργίου για να επιστρέψει ξανά το 1966. Η παρουσία, μέχρι τη δεκαετία του '60, αρκετών παραθαλάσσιων ταβερνών και λαϊκών νυχτερινών κέντρων αντανακλά το λαϊκό χαρακτήρα της περιοχής που διατηρείται μέχρι τις μέρες μας. Χαρακτηριστικό σημείο στις αναμνήσεις των κατοίκων του Περάματος από εκείνη την εποχή αποτελεί το τραμ που μέχρι το 1977 εκτελούσε τη γραμμή Πειραιάς - Πέραμα. Το τρενάκι αυτό, εκτός από βασικό μέσο συγκοινωνίας, ταυτόχρονα αποτελούσε σύμβολο της περιοχής του Περάματος. Με το πρόγραμμα επεκτάσεων του Τραμ Αθήνας, προβλέπεται η επαναφορά του με γραμμή που θα ξεκινάει από το ΣΕΦ και μέσω Πειραιά θα καταλήγει στο Πέραμα.
Ναυπηγοεπισκευαστική Ζώνη
Το Πέραμα είναι γνωστό για την παρουσία και τη δραστηριοποίηση σε αυτό της Ναυπηγοεπισκευαστικής Ζώνης. Η ζωή στο Πέραμα είναι στενά συνδεδεμένη με την δραστηριότητα της ναυπηγοεπισκευαστικής ζώνης. Η πλειοψηφία των κατοίκων της περιοχής εργάζεται στα ναυπηγεία του Περάματος. Ωστόσο η Ναυπηγοεπισκευαστική Ζώνη αποτελεί έναν από τους πιο επικίνδυνους εργασιακούς χώρους στην Ευρώπη με μεγάλο αριθμό εργατικών ατυχημάτων και δυστυχημάτων με πιο πρόσφατο μαζικό δυστύχημα αυτό της 24 Ιουλίου 2008. Χαρακτηριστική είναι επίσης η καταπάτηση βασικών δικαιωμάτων των εργαζομένων στη Ζώνη. Λόγω της συγκεκριμένης κατάστασης συχνά πραγματοποιούνται κινητοποιήσεις εργαζομένων στο Πέραμα, ενώ την κατάσταση έχει στιγματίσει και το συγκρότημα Active Member, ένα από τα πιο σημαντικά Hip Hop-Low Bap συγκροτήματα στην Ελλάδα, τα μέλη του οποίου είναι κάτοικοι Περάματος, με το τραγούδι Είναι Θυσία.
Δήμος Περάματος
Ο Δήμος Περάματος ανήκει διοικητικά στην Περιφερειακή ενότητα Πειραιώς της Περιφέρειας Αττικής.
Πρόεδροι της Κοινότητας
Η Κοινότητα Περάματος ιδρύθηκε στις 7 Μαΐου 1933 και πιο πριν, επί 98 έτη άνηκε ως περιοχή στον κεντρικό Δήμο Πειραιώς.
Σημειώσεις
1.Το τελευταίο τρενάκι έκανε τη διαδρομή Πέραμα - Πειραιάς στις 4 Απριλίου 1977, το απόγευμα της Μεγάλης Δευτέρας εκείνης της χρονιάς.
2.Το Πέραμα τιμά ως πολιούχο τον προστάτη των ναυτικών, Άγιο Νικόλαο και τον εορτάζει πανηγυρικά όπως ολόκληρη η χριστιανοσύνη στις 6 Δεκεμβρίου.
Εξωτερικοί σύνδεσμοι
Περαμα Κατηγορία:Προάστια Πειραιώς Κατηγορία:Πόλεις της Αττικής
Σβιατοπόλκ Α΄ του Κιέβου
Βιογραφία
Ήταν γιος του Γιαροπόλκ Α΄ πρίγκιπα του Κιέβου (γιου του Σβιατοσλάβ Α΄ του Κιέβου) και μίας Ελληνίδας μοναχής.